120 коня в квалификациите на петия национален турнир по конен спорт „Купа Бургас“ | Go to Burgas - Official Travel Guide
Начало Новини 120 коня в квалификациите на петия национален турнир по конен спорт „Купа Бургас“
30 юли 2015 отпечатай
120 коня от 30 клуба от цялата страна ще се пуснат в квалификациите на петия национален турнир по конен спорт "Купа Бургас".
Атрактивната надпревара в дисциплината прескачане на препятствия е в събота и неделя. Основният открит турнир, който ще излъчи най-добрите, е на 7 и 8 август /петък и събота/. Той е част от мероприятията за отбелязване на "Бургас - Европейски град на спорта 2015". Състезанията са на общинската конна база.
Организатор е местният клуб по конен спорт "Хан Крум", с помощта на Община Бургас и Българската федерация по конен спорт.
Домакините от клуб "Хан Крум" ще разчитат на двете големи надежди на бургаския и българския конен спорт Сияна Базотева и Жени Михова.
По традиция тези състезания носят наслада и много емоции на състезатели и зрители. Без съмнение така ще бъде и през този уикенд по време на квалификациите и особено на открития пети турнир "Купа Бургас" на 7 и 8 август.
Последна промяна: 11:07, 30 юли 2015